Adeg d aferdis agejdan deg teṣleḍt n teḥkayin n wungal; imi adeg yettbeggin-d anda i ḍerrunt tigawin n wungal-nni, yesɛa azal ula deg usenked n uwadem imi seg-s nezmer ad dnekkes isalan γef yiwudam. Ɣef tmiḍrant-a yenna-d Salhi Mohand Akli: «Adeg d aferdis di teṣleḍt. D adeg i d-yemmalen anda tḍerru tigawt, d netta i d-yeskanen deg waṭas n tegnatin amek iga uwadem, yettili-d wanecta s uglam n wadeg (ismawen d luṣayef n yimukan) anda tḍerru teḥkayt»39.